Bătaie între libanezi și polițiști pe străzile din Beirut, în urma exploziei din port.
Libanezii au luat cu asalt străzile și clădirile Guvernului din centrul Beirutului. Furia și disperarea au pornit o adevărată luptă între ei și polițiști. Oamenii acuză Guvernul de corupție și cred că acesta este principalul motiv pentru situația actuală.
În urma exploziei din portul Beirut, libanezii au luat cu asalt străzile pentru a protesta împotriva guvernului.Protestatarii s-au încăierat cu polițiștii și zeci de manifestanți au fost atacați cu gaz lacrimogen, relatează BBC.Libanezii sunt furioși și dau vina pe guvern, afirmând că liderii sunt corupți, acesta fiind un principal motiv pentru explozia din port.Furia și disperarea i-a făcut pe oameni să ajungă până la clădirile Guvernului din zona centrală a Beirutului, acolo unde au pornit o adevărată luptă cu polițiștii, relatează Associated Press.Dezastrul provocat de explozie și imaginile apocaliptice cu Beirutul în urma undei de șoc sunt amplificate de ura și mâhnirea libanezilor care se simt abandonați.Oamenii se confruntau deja cu criza economică și pandemia de coronavirus, iar explozia din port a fost ultimul lucru pe care îl mai puteau îndura.